Αγαπητοί γονείς,

σας ενημερώνουμε ότι, σύμφωνα με την υπ’ αριθ. 51888/ΓΔ4/06-05-2020 ΚΥΑ(Β΄1739/06/05/2020) και την 63417/ΓΔ4/26-05-2020) εγκύκλιο του ΥΠΑΙΘ για την επαναλειτουργία των σχολικών μονάδων, τα δια ζώσης μαθήματα θα ξεκινήσουν τη Δευτέρα 1-6-2020.

Για λόγους ασφαλείας και προστασίας της υγείας, η πόρτα εισόδου του σχολείου μας θα ανοίγει 8:10 το πρωί. Με το άνοιγμα, οι μαθητές θα περνούν κατευθείαν στις αίθουσες, όπου θα τους περιμένει ο εκπαιδευτικός της τάξης. Όταν ο εκπαιδευτικός τους εφημερεύει, θα περιμένουν στο προαύλιο, τηρώντας τις αποστάσεις ασφαλείας.

Η κάθε τάξη θα λειτουργήσει με δύο υποτμήματα. Πιο συγκεκριμένα:

Α1 (Α1α και Α1β)

Α2 (Α2α και Α2β)

Β1 (Β1α και Β1β)

Β2 (Β2α και Β2β)

Γ1 (Γ1α και Γ1β)

Γ2 (Γ2α και Γ2β)

Δ1 (Δ1α και Δ1β)

Δ2 (Δ2α και Δ2β)

Ε1 (Ε1α και Ε1β)

Ε2 (Ε2α και Ε2β)

Στ1 (Στ1α και Στ1β)

Στ2 (Στ2α και Στ2β)

Τα τμήματα Α1α+Α2α, Β1α+Β2α, Γ1α+Γ2α, Δ1α+Δ2α, Ε1α+Ε2α, Στ1α+Στ2α θα λειτουργούν την 1η εβδομάδα Δευτέρα-Τετάρτη-Παρασκευή και την επόμενη Τρίτη και Πέμπτη. Το ίδιο πρόγραμμα θα ισχύσει μέχρι το τέλος της σχολικής χρονιάς (26 Ιουνίου 2020).

Τα τμήματα Α1β+Α2β, Β1β+Β2β, Γ1β+Γ2β, Δ1β+Δ2β, Ε1β+Ε2β, Στ1β+Στ2β θα λειτουργούν την 1η εβδομάδα Τρίτη και Πέμπτη ενώ την επόμενη Δευτέρα-Τετάρτη-Παρασκευή. Το ίδιο πρόγραμμα θα ισχύσει μέχρι το τέλος της σχολικής χρονιάς (26 Ιουνίου 2020).

Ωστόσο σας ενημερώνουμε ότι δε θα λειτουργήσει το ΟΛΟΗΜΕΡΟ πρόγραμμα.

Επίσης θέλουμε να γνωρίζετε ότι δεν θα είναι ανοιχτό το ΚΥΛΙΚΕΙΟ.

Όσοι γονείς/κηδεμόνες δεν επιθυμούν να επιστρέψουν τα παιδιά τους στο σχολείο, επειδή υπάρχουν προβλήματα υγείας ή στην οικία τους διαμένει άτομο που ανήκει σε ευπαθή ομάδα, παρακαλούνται να συμπληρώσουν τη συνημμένη υπεύθυνη δήλωση μέχρι την Παρασκευή 29-05-2020 και να την επιστρέψουν στο σχολείο είτε μέσω ηλεκτρονικού μηνύματος (στα μέιλ των δασκάλων τους) είτε δια ζώσης κατά τις ώρες 09.00-13.00.